Kvikservice er et tilbud til borgere i Varde Kommune om hurtig og effektiv sagsbehandling i forhold til hjælpemidler og forbrugsgoder, når det drejer sig om ukomplicerede sager.
Det kan f.eks. dreje sig om råd og vejledning og hurtig sagsbehandling i forhold til rollatorer, transportkørestole og lignende. En terapeut vil vurdere din funktionsevne på stedet, og tale med dig om dine behov. Er du berettiget til hjælpemidlet, kan du i mange tilfælde få det udleveret med det samme. Forbrugsgoder skal du selv sørge for at købe efterfølgende.
Er din sag mere kompliceret end Kvikservice kan håndtere, kan det være nødvendigt at indhente helbredsoplysninger fra din læge eller besøge dig i hjemmet.
Trænger dit hjælpemiddel til justering, eller er der behov for mindre reparationer, kan du også få hjælp i kvikservice.
Kvikservice ligger på Snedkervej 8, 6800 Varde og har åbent mandag i lige uger fra kl. 13.00-16.00. Det gælder dog ikke lukkedage: 1. maj, Grundlovsdag samt ugerne 28-30 og 42, hvor der er lukket på grund af ferie.
Du kan læse mere om kvikservice i brochuren her.